DA Den Europæiske Unions Tidende C 313/10

Domstolens kendelse (Sjette Afdeling) af 6. oktober 2008 — SA des sucreries de Fontaine-le-Dun-Bolbec-Auffay (SAFBA) (sag C-175/07), Sucreries et Raffineries d'Erstein SA (sag C-176/07), Sucreries & Distilleries de Souppes — Ouvré Fils SA (sag C-177/07), Sucrerie de Bourgogne SA (sag C-178/07), Sucrerie Bourdon (sag C-179/07), Sucreries du Marquenterre SA (sag C-180/07), Cristal Union (sag C-181/07), Lesaffre Frères SA (sag C-182/07), Vermendoise Industries SAS (sag C-183/07), Sucreries de Toury et Usines annexes SA (sag C-184/07) mod Directeur général des douanes et droits indirects og Receveur principal des douanes et droits indirects de Gennevilliers (anmodninger om præjudiciel afgørelse fra Tribunal de grande instance de Nanterre (Frankrig))

(Forenede sager C-175/07 — C-184/07) (1)

(Procesreglementets artikel 104, stk. 3 - sukker - produktionsafgift - gennemførelsesbestemmelser til kvoteordningen - hensyntagen til de sukkermængder, der er indeholdt i forarbejdede produkter - fastsættelse af det overskud, der kan udføres - fastsættelse af det gennemsnitlige tab)

(2008/C 313/15)

Processprog: fransk

Den forelæggende ret

Tribunal de grande instance de Nanterre

Parter i hovedsagen

Sagsøgere: SA des sucreries de Fontaine-le-Dun-Bolbec-Auffay (SAFBA) (sag C-175/07), Sucreries et Raffineries d'Erstein SA (sag C-176/07), Sucreries & Distilleries de Souppes — Ouvré Fils SA (sag C-177/07), Sucrerie de Bourgogne SA (sag C-178/07), Sucrerie Bourdon (sag C-179/07), Sucreries du Marquenterre SA (sag C-180/07), Cristal Union (sag C-181/07), Lesaffre Frères SA (sag C-182/07), Vermendoise Industries SAS (sag C-183/07), Sucreries de Toury et Usines annexes SA (sag C-184/07)

Sagsøgte: Directeur général des douanes et droits indirets og Receveur principal des douanes et droits indirects de Gennevilliers

Sagens genstand

Anmodning om præjudiciel afgørelse — Tribunal de grande instance de Nanterre — gyldighed i forhold til artikel 15 i Rådets forordning (EF) nr. 1260/2001 af 19. juni 2001 om den fælles markedsordning for sukker (EFT L 178, s. 1) samt i forhold til proportionalitetsprincippet og princippet om forbud mod forskelsbehandling og Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker (EFT L 50, s. 40) — gyldighed i forhold til Kommissionens forordning (EF) nr. 1260/2001 og nr. 314/2002 og Kommissionens forordning (EF) nr. 1686/2005 af 14. oktober 2005 om fastsættelse for produktionsåret 2004/05 af produktionsafgifterne samt koefficienten for tillægsafgiften for sukker (EFT L 271, s. 12) — produktionsafgift, som medregner de sukkermængder, der er indeholdt i forarbejdede produkter, og som udføres uden at opnå eksportrestitution

Konklusion

1) Gennemgangen af artikel 6, stk. 4, i Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker, som ændret ved Kommissionens forordning (EF) nr. 38/2004 af 9. januar 2004, for så vidt som denne bestemmelse ikke fastsætter, at de sukkermængder, der er indeholdt i de udførte forarbejdede produkter, som der ikke er udbetalt eksportrestitution for, skal udelukkes fra det overskud, der kan udføres, ved beregningen af produktionsafgiften, har intet frembragt, der kan rejse tvivl om gyldigheden heraf.

2) Kommissionens forordning (EF) nr. 1686/2005 af 14. oktober 2005 om fastsættelse for produktionsåret 2004/05 af produktionsafgifterne samt koefficienten for tillægsafgiften for sukker er ugyldig.

(1) EUT C 117 af 26.5.2007.